NGC 547

NGC 547 je eliptická galaxia v súhvezdí Veľryba, ktorú objavil britsko-nemecký astronóm William Herschel 1. októbra 1785. Je členom kopy galaxií Abel 194. Tvorí pár s rovnako jasnou galaxiou NGC 545, vzdialenou 0,5 oblúkovej minúty. Spolu majú označenie Arp 308, Halton Arp ich zaradil do svojho katalógu podivných galaxií ako bližšie neklasifikovaný objekt medzi dvojice a skupiny galaxií. Zdieľajú spoločnú obálku, ale napriek tomu, ako sú blízko, neboli nájdené žiadne interakčné štruktúry ako mosty alebo chvosty. Sú spojené mostom s eliptickou galaxiou NGC 541, ktorá leží 4,5 oblúkovej minúty na juhozápad.

Jej zdanlivá hviezdna veľkosť je 12,3.

NGC 547 je výrazná rádiová galaxia s dvomi veľkými rádiovými výtryskami Fanaroff-Rileyovej triedy I so širokými chvostami. Je identifikovaná s rádiovým zdrojom 3C40B (3C40A je menej výrazný zdroj spojený s galaxiou NGC 541), ktorý je v severojužnom smere dlhý 10 oblúkových minút. Cez jej jadro bol na snímkoch z Hubbleoveho ďalekohľadu pozorovaný malý tmavý pruh, podľa tvaru by to mohol byť malý prachový disk.

Pozri aj 
 Zoznam NGC objektov

Referencie 

Súhvezdie Veľryba
547
308
Astronomické objekty objavené v roku 1785
0005324
01009